Държавен вестник, бр. 45, 2023 г., стр. 27

БРОЙ  45	
Д Ъ Р Ж А В Е Н  В Е С Т Н И К 	
СТР.  27  
3. Тези съобщения се правят чрез секретаря 
по реда и в сроковете, определени от съда.
4. Надлежно заверено копие от всеки до­
кумент, представен от едната страна, трябва 
да бъде съобщено на другата страна.
5. Устното съдопроизводство се състои 
в изслушване от съда на свидетелите, екс­
пертите, представителите, съветниците и 
адвокатите.
Член 44
1. За връчването на всички съобщения 
на други лица, които не са представители, 
съветници и адвокати, съдът се обръща 
направо към правителството на държавата, 
на чиято територия трябва да бъде връчено 
съобщението.
2. Същата разпоредба се прилага и когато 
трябва да се вземат мерки, за да се съберат 
доказателства на място.
Член 45
Заседанията се ръководят от председателя 
или ако той не може да председателства, от 
заместник-председателя. Ако нито един от тях 
не е в състояние да председателства, тогава 
председателства най-старшият от присъства­
щите съдии.
Член 46
Заседанията на съда са публични, освен ако 
съдът реши друго или ако страните поискат 
да не бъде допусната публика.
Член 47
1. За всяко заседание се прави протокол, 
който се подписва от председателя и от сек-
ретаря.
2. Този протокол е единствено меродавен.
Член 48
Съдът постановява определения за водене 
на делото, определя формите и сроковете, в 
които всяка страна трябва да приключи с 
изложението на доводите си, и прави всички 
разпореждания досежно събирането на до­
казателства.
Член 49
Съдът може, даже преди разглеждането 
на делото, да поиска от представителите да 
представят какъвто и да е документ или да 
дадат всякакви обяснения. За всеки отказ се 
съставя формален акт.
Член 50
Съдът може във всеки момент да възложи 
на всяко лице, орган, бюро, комисия или 
друга организация по свой избор задачата 
да проведе разследване или да даде вещо 
мнение.
Член 51
По време на разглеждането на делото 
на свидетелите и вещите лица могат да се 
задават всякакви отнасящи се до делото въп-
роси според условията, определени от съда 
в процедурните правила, посочени в чл. 30.
Член 52
След като съдът е получил доказателствата 
и свидетелските показания в определените 
за целта срокове, той може да откаже при-
емането на всякакви допълнителни писмени 
или устни доказателства, които една страна 
желае да представи, освен ако другата страна 
се съгласи на това.
Член 53
1. Когато една от страните не се яви пред 
съда или не представи своите доводи, друга­
та страна може да поиска от съда да уважи 
нейния иск.
2. Преди да направи това, съдът трябва 
да се увери не само че спорът му е подсъден 
съгласно чл. 36 и 37, но също така, че искът 
е фактически и правно добре обоснован.
Член 54
1. Когато под контрола на съда представи­
телите, съветниците и адвокатите са завърши­
ли изложението си по делото, председателят 
обявява устните прения за приключени.
2. Съдът се оттегля за обсъждане на ре­
шението.
3. Съвещанията на съда се извършват в 
закрито заседание и остават тайни.
Член 55
1. Всички въпроси се решават с мнозинство 
от гласовете на присъстващите съдии.
2. В случай на равенство в гласовете гла­
сът на председателя или на съдията, който 
го замества, е решаващ.
Член 56
1. Решението трябва да бъде мотивирано.
2. То трябва да съдържа имената на съди-
ите, които са участвали в постановяването му.
Член 57
Ако решението не изразява изцяло или 
отчасти единодушното мнение на съдиите, 
всеки съдия има право да представи към него 
изложение на своето особено мнение.
Член 58
Решението се подписва от председателя и 
от секретаря. То се чете в открито заседание, 
за което представителите на страните биват 
надлежно уведомени.
Член 59
Решението на съда е задължително само 
за страните по спора и само по отношение 
на даденото дело.
Член 60
Решението е окончателно и не подлежи на 
обжалване. В случай на спор относно смисъла 
и обсега на решението съдът дава тълкуване 
по искане на която и да е страна.
Член 61
1. Молба за преразглеждане на решението 
може да бъде подадена само когато се основава 
на откриването на някакъв факт от такова 
естество, че да бъде решаващ фактор, факт,